CELEX: 62017TN0039
Language: sl
Date: 2017-01-20 00:00:00
Title: Zadeva T-39/17: Tožba, vložena 20. januarja 2017 – Chambre de commerce et d’industrie métropolitaine Bretagne ouest (port de Brest)/Komisija

3.4.2017   
            
            
               SL
            
            
               Uradni list Evropske unije
            
            
               C 104/54
            
         Tožba, vložena 20. januarja 2017 – Chambre de commerce et d’industrie métropolitaine Bretagne ouest (port de Brest)/Komisija
   (Zadeva T-39/17)
   (2017/C 104/75)
   Jezik postopka: francoščina
   
      Stranki
   
   
      Tožeča stranka: Chambre de commerce et d’industrie métropolitaine Bretagne ouest (port de Brest) (Brest, Francija) (zastopnik: J. Vanden Eynde, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               tožbo razglasi za dopustno in utemeljeno ter zato;
            
         
               —
            
            
               odločbo Evropske komisije z dne 22. novembra 2016 (C (2016) 7755 final) razglasi za nično, da bi ugodilo prvotnemu predlogu tožeče stranke, in sicer: „Najprej želijo podpisnice tega dokumenta v skladu z Uredbo Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije prejeti popolno kopijo vprašalnika in odgovorov, na katere se Komisija sklicuje v mnenju 2016/C 302/03, objavljenem v Uradnem listu Evropske unije19. avgusta 2016.“
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: prevladujoč javni interes za razkritje zbranih informacij. Komisija naj bi tako napačno menila, da tožeča stranka ni dokazala takega prevladujočega javnega interesa, čeprav je ta izkazan z evropskimi pogodbami, in sicer členoma 10(3) in 11(2) Pogodbe o Evropski uniji (PEU), členoma 15(1) ter 298(1) in (2) Pogodbe o delovanju Evropske unije (PDEU) ter členom 42 Listine Evropske unije o temeljnih pravicah (Listina).
            
         
               2.
            
            
               Drugi tožbeni razlog: prevlada evropskih pogodb in Listine nad Uredbo št. 1049/2001. Tožeča stranka meni, da je treba navedeno uredbo, ki določa pravne omejitve za načela preglednosti, sodelovanja in odprtosti, razlagati in uporabljati zelo ozko in ob upoštevanju kronologije sprejemanja pravnih besedil in Listine. Tako meni, da toženi stranki po eni strani ne bi bilo treba uporabiti splošne domneve, da je ogroženo varstvo ciljev preiskovalnih dejavnosti, ker je šlo v obravnavanem primeru za presečno raziskavo, in da bi po drugi strani morala ugotoviti, da tožeče stranke niso zahtevale te zaščite.
            
         
               3.
            
            
               Tretji tožbeni razlog: kršitev členov 41(2) in 42 Listine, ki zagotavljata dostop do dokumentov, ki zadevajo eno od zadevnih strank.
            
         
               4.
            
            
               Četrti tožbeni razlog: kršitev Evropske konvencije o človekovih pravicah, ki nalaga enakost dostopa do dokumentov v okviru spora, tudi upravnega, za zagotovitev pravic zadevnih strank do obrambe, zlasti členov 6 in 13 Konvencije.